Diari Oficial de la Generalitat Valenciana


Sumari del DOGV 8379, del 10-09-2018 (2018/8336)

DECRET 128/2018, de 7 de setembre, del Consell, de modificació del Decret 85/2010, de 14 de maig, del Consell, pel qual es crea la Comissió Interdepartamental per a la Coordinació, Suport i Seguiment del Procés Electoral a les Corts.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2018/09/07/128/dof/vci/html**

### Dades del document

Número de DOGV
:   8379

Data del DOGV
:   10-09-2018

Secció del DOGV
:   I. DISPOSICIONS GENERALS

Número del document
:   2018/8336


Data del document
:   07-09-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * Corts Valencianes
    * Comissió Interdepartamental Per A la Coordinació, Suport i Seguiment del Procés Electoral A Les Corts
    * reglament intern
    * legislació
    * organització electoral

DECRET 128/2018, de 7 de setembre, del Consell, de modificació del Decret 85/2010, de 14 de maig, del Consell, pel qual es crea la Comissió Interdepartamental per a la Coordinació, Suport i Seguiment del Procés Electoral a les Corts. [2018/8336]  
PREÀMBUL  
  
El Decret 85/2010, de 14 de maig, del Consell, regula la composició, organització i funcions de la Comissió Interdepartamental per a la Coordinació, Suport i Seguiment del Procés Electoral a les Corts.  
  
El Decret 100/2018, de 27 de juliol, del Consell, va modificar el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 103/2018, de 27 de juliol, del Consell, va modificar el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, afectant la gestió de les consultes populars i processos electorals.  
Tot això fa necessari adequar la composició de la Comissió Interdepartamental per a la Coordinació, Suport i Seguiment del Procés Electoral a les Corts, a la normativa vigent. Així mateix s'aprofita aquesta modificació per a actualitzar el règim jurídic aplicable al seu funcionament.  
Per tot això, d'acord amb el que es disposen els articles 25 i 28.c de la Llei 5/1983, de 30 de desembre, de la Generalitat, del Consell, a proposta de la consellera de Justícia, Administració Pública, Reformes Democràtiques i Llibertats Públiques, amb la deliberació prèvia del Consell en la reunió del 7 de setembre de 2018,  
  
  
DECRETE  
  
Article únic. Modificació del Decret 85/2010, de 14 de maig, del Consell, pel qual es crea la Comissió Interdepartamental per a la Coordinació, Suport i Seguiment del Procés Electoral a les Corts  
Es modifica l'apartat 1 de l'article 4, i l'apartat 1 de l'article 5 del Decret 85/2010, de 14 de maig, del Consell, pel qual es crea la Comissió Interdepartamental per a la Coordinació, Suport i Seguiment del Procés Electoral a les Corts, que queden redactats com s'indica en l'annex d'aquest decret.  
  
  
DISPOSICIÓ ADDICIONAL  
  
Única. Incidència pressupostària  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada al departament de la Generalitat competent per raó de la matèria, i, en tot cas, haurà de ser atesa amb els mitjans personals i materials d'aquest.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 7 de setembre de 2018  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO  
  
ANNEX  
Nova redacció dels articles 4.1 i 5.1 del Decret 85/2010,  
 de 14 de maig, del Consell, pel qual es crea la Comissió Interdepartamental per a la Coordinació, Suport  
 i Seguiment del Procés Electoral a les Corts  
  
1. Article 4.1  
«1. La Comissió Interdepartamental per a la Coordinació, Suport i Seguiment del Procés Electoral a les Corts estarà composta pels membres següents:  
a) President o presidenta: el conseller o la consellera amb competències en matèria de consultes populars i processos electorals.  
b) Vicepresident o vicepresidenta: el conseller o la consellera amb competències en matèria de participació de la societat civil i ciutadania.  
  
c) Vocalies:  
1. La persona titular de la secretaria autonòmica de la conselleria competent en matèria de consultes populars i processos electorals.  
2. La persona titular de la secretaria autonòmica amb competències en matèria de comunicació institucional de la Generalitat.  
3. La persona titular de la secretaria autonòmica amb competències en matèria de tecnologies de la informació, telecomunicacions, comunicacions corporatives i teleadministració de la Generalitat.  
4. La persona titular de la secretaria autonòmica amb competència en matèria de relacions amb l'Administració de l'Estat.  
5. La persona titular de la secretaria autonòmica amb competències en matèria de participació de la societat civil i ciutadana.  
6. La persona titular de la direcció general amb competències en matèria de coordinació institucional.  
7. La persona titular de la subsecretaria de la conselleria amb competències en matèria de consultes populars i processos electorals, qui exercirà les funcions de secretari o secretària de la comissió interdepartamental.  
8. La persona titular de la subsecretaria de la conselleria amb competències en matèria de participació de la societat civil i ciutadania, qui exercirà les funcions de vicesecretari o vicesecretària de la comissió interdepartamental».  
  
2. Article 5.1  
«1. La constitució, convocatòria, règim de sessions i d'adopció d'acords i, en general, el funcionament de la Comissió Interdepartamental per a la Coordinació, Suport i Seguiment del Procés Electoral a les Corts, s'ajustaran al que estableixen els articles 15 a 18 de la Llei 40/2015, d'1 d'octubre, de règim jurídic del sector públic».


Còpia Permalink ELI